CELEX: 62020TB0024(01)
Language: hr
Date: 2020-12-15 00:00:00
Title: Predmet T-24/20: Rješenje Općeg suda od 15. prosinca 2020. – Junqueras i Vies/Parlement („Tužba za poništenje – Institucionalno pravo – Član Parlamenta – Povlastice i imuniteti – Objava utvrđenja predsjednika Europskog parlamenta da je slobodno mjesto europskog zastupnika – Zahtjev za hitno pokretanje inicijative za potvrđivanje imuniteta europskog zastupnika – Akti koji se ne mogu pobijati tužbom – Nedopuštenost”)

15.2.2021   
            
            
               HR
            
            
               Službeni list Europske unije
            
            
               C 53/41
            
         
      Rješenje Općeg suda od 15. prosinca 2020. – Junqueras i Vies/Parlement
      (Predmet T-24/20) (1)
      
      („Tužba za poništenje - Institucionalno pravo - Član Parlamenta - Povlastice i imuniteti - Objava utvrđenja predsjednika Europskog parlamenta da je slobodno mjesto europskog zastupnika - Zahtjev za hitno pokretanje inicijative za potvrđivanje imuniteta europskog zastupnika - Akti koji se ne mogu pobijati tužbom - Nedopuštenost”)
      (2021/C 53/55)
      Jezik postupka: španjolski
      
         Stranke
      
      
         Tužitelj: Oriol Junqueras i Vies (Sant Joan de Vilatorrada, Španjolska) (zastupnik: A. Van den Eynde Adroer, odvjetnik)
      
         Tuženik: Europski parlament (zastupnici: F. Drexler, N. Görlitz i C. Burgos, agenti)
      
         Predmet
      
      Zahtjev na temelju članka 263. UFEU-a, radi poništenja, kao prvo, utvrđenja da je slobodno mjesto zastupnika tužitelja od 3. siječnja 2020., koje je objavio predsjednik Parlamenta na plenarnoj sjednici 13. siječnja 2020. i, kao drugo, navodnog odbijanja od strane predsjednika Parlamenta zahtjeva za hitno pokretanje inicijative za potvrđivanje imuniteta tužitelja, koji je 20. prosinca 2019. u njegovo ime podnijela europska zastupnica D. Riba i Giner, na temelju članka 8. Poslovnika Parlamenta.
      
         Izreka
      
      
                  1.
               
               
                  Tužba se odbacuje kao nedopuštena.
               
            
                  2.
               
               
                  Obustavlja se postupak povodom zahtjeva Kraljevine Španjolske za intervenciju.
               
            
                  3.
               
               
                  Oriolu Junquerasu i Viesu nalaže se snošenje troškova uključujući troškove nastale u okviru predmeta T-24/20 R.
               
            
                  4.
               
               
                  Kraljevina Španjolska snosi troškove u vezi sa svojim zahtjevom za intervenciju.
               
            
         (1)  SL C 68, 2. 3. 2020.